《洪武癸亥夏五渡江访诸友暮归既登舟而风雨骤至》
元代·邓雅

清晨访故旧，及暮始言还。发棹风雨至，去留良独难。

小舟如一叶，出没波涛间。兀坐丧神魄，相顾惨不欢。

此身尽沾濡，那复惜衣冠。在险犹仓猝，历险心始寒。

从兹慎行止，宁复婴忧患。

作者简介：邓雅（1328—？），字伯言，江西峡江县（明初峡江地域属新淦县）人，曾中元代明经科。明洪武中，以郡举入京。太祖命赋钟山诗，稿既呈，其中一联，太祖大喜，以手拍案高诵之。雅以为帝怒，惊死于墀下，扶至东华门始醒。授谕德，寻辞归。与梁寅（新余名士）友善，讲学于石门山中。邓雅工诗，气味冲澹，颇有自然之致，以能诗而鸣东南。著有《玉笥集》九卷，凡数百篇，录于《四库全书》。